《次韵张伯雨蕉池积雪诗二首 其一》
元代·刘汶

铜驼陌上得铜洗，曾见汉朝风露零。寒光未变劫灰黑，古色犹露宫苔青。

金人堕泪漫怀古，玉女洗头真寓形。与君作池媚蕉雪，何以报之双玉瓶。

作者简介：鄜州人，字师鲁。自胄学以文艺擢高科，由端本堂司经，拜西台监察御史。纠劾不避忤时贵。累官户部尚书。以诗鸣于时。有《师鲁集》。